|  |
| --- |
| Matematisk institutt |
| Molekylærbiologisk institutt |
| Institutt for geovitenskap |
| Institutt for biologi |
| Institutt for fysikk og teknologi |
| Geofysisk institutt |
| Kjemisk institutt |
| Institutt for informatikk |

|  |  |
| --- | --- |
| Referanse | Dato |
| 2014/4842-ELIHØ | 07.05.2014 |
|  |  |
|  |

**Informasjon om planlagt masterseremoni 6. juni 2014**

**MASTERSEREMONI 6. JUNI 13-16**

For en tid tilbake kom studentene våre med et innspill på at de ønsket en form for seremoni i forbindelse med at de var ferdig med sin mastergrad. Det har vært litt diskusjoner frem og tilbake, både på form og på tidspunkt, men vi er kommet frem til, sammen med studentene og instituttlederne at juni kan være et godt tidspunkt. Seremonien er planlagt holdt i Auditorium 1, fredag 6. juni 13-16.

Argumentet for ikke å ha det om høsten er at da har mange flyttet og at det vil være vanskelig for kandidater å komme tilbake bare for dette. Studentene hadde sterke synspunkt, og vi ønsker å høre på dem. Vi håper at vi i fremtiden kan koble arrangementet til fremtidige alumnusdager.

**HVEM SKAL INVITERES**

Kandidater som har levert høst 2013 og vår 2014 inviteres til seremonien. For vår 2014 kan det kanskje være naturlig å ta med noen av de som har fått utsettelse til over sommeren (innen 1. september). I tillegg blir instituttledere invitert, og de skal ha en rolle overfor sine kandidater. Vi håper og tror at det også skal bli plass til å invitere veilederne til kandidatene.

**HVEM GJØR HVA?**

Fakultetet ordner selve rammene for seremonien: lager invitasjon, skaffer talere, musikalsk innslag, diplomer eller tilsvarende, inviterer instituttledere, ordner mat etc.

Instituttene: identifiserer aktuelle kandidater, sender ut info og tar imot påmelding for eget institutt. Navnelister sendes fakultetet. Vi må ganske kjapt sette en frist for påmelding, men det henger også sammen med når programmet blir klart. Forslag til tekst/info som kan sendes ut kommer fra fakultetet (se nedenfor).

Siden vi har veldig kort tid på oss, vil vi foreslå at instituttene sender ut en kort liten varsling til de studentene det gjelder, så skal de få en ordentlig invitasjon om ikke lenge. Vi håper invitasjonen er klar i begynnelsen av neste uke.

Forslag til tekst som kan sendes ut, men som gjerne kan endres ved behov:

Hei,

Fakultetet og institutt ønsker å gjøre litt stas på de studentene som avlegger en mastergrad ved MN-fakultetet. Vi vil invitere til en masterseremoni for de kandidatene som er uteksaminert/skal uteksamineres høst 2013 og vår 2014. Du er en av de studentene som vi ønsker å invitere til en slik seremoni. Seremonien er planlagt til fredag 6.juni 13-16, og representanter både fra institutt og fakultet vil være tilstede, i tillegg blir det musikalsk underholdning. Etter selve seremonien blir det enkel servering. Du vil om kort tid få en offisiell invitasjon med program, men sett av tiden allerede nå! Send gjerne en tilbakemelding med en gang dersom du vet at du vil være med på en slik seremoni.

Mvh………….

Studieadministrasjon ved fakultet og institutt holder tett kontakt om organiseringen av masterseremonien slik at vi får til dette på en best mulig måte.

Vennlig hilsen

Harald Walderhaug

Prodekan for utdanning Eli Neshavn Høie

 seksjonssjef